Úradný vestník L 068 , 06/03/2004 S. 0034 - 0035



Rozhodnutie Komisie z 2. marca 2004, o ochranných opatreniach, ktoré sa týkajú určitých živých zvierat a živočíšnych produktov pochádzajúcich alebo dovážaných z Albánska [oznámené pod číslom K(2004) 618] (Text s významom pre EHP) (2004/225/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS [1], a najmä jej článok 18 ods. 1, so zreteľom na smernicu Rady 97/78/ES z 18. decembra 1997 ktorou sa stanovujú zásady organizácie veterinárnych kontrol výrobkov, ktoré vstupujú do spoločenstva z tretích krajín [2], a najmä jej článok 22 ods. 1, keďže: (1) rozhodnutie Komisie 94/621/ES z 20. septembra 1994 o ochranných opatreniach, ktoré sa týkajú určitých živých zvierat a živočíšnych produktov pochádzajúcich alebo dovážaných z Albánska [3], bolo niekoľkokrát podstatne zmenené a doplnené [4]. V záujme zjednodušenia a prehľadnosti by sa malo uvedené rozhodnutie kodifikovať; (2) v Albánsku sa vyskytli prípady cholery; (3) prítomnosť cholery v Albánsku pravdepodobne predstavuje vážne ohrozenie verejného zdravia; (4) pri absencii hygienických záruk od albánskych úradov, je potrebné zakázať dovoz dvojchlopňových lastúrnikov, ostnokožcov, plášťovcov a morských ulitníkov v akejkoľvek forme, ako aj živých rýb a mäkkýšov prevážaných vo vode, pochádzajúcich alebo dovážaných z Albánska; (5) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Členské štáty zakazujú dovoz dvojchlopňových lastúrnikov, ostnokožcov, plášťovcov a morských ulitníkov v akejkoľvek forme, ako aj živých rýb a mäkkýšov prevážaných vo vode, pochádzajúcich alebo dovážaných z Albánska. Článok 2 Rozhodnutie 94/621/ES sa zrušuje. Odkazy na zrušené rozhodnutia sa chápu ako odkazy na toto rozhodnutie a znejú v súlade s korelačnou tabuľkou v prílohe II. Článok 3 Toto rozhodnutie je adresované členským štátom. V Bruseli 2. marca 2004 Za Komisiu David Byrne člen Komisie [1] Ú. v. ES L 268, 24.9.1991, s. 56. Smernica zmenená a doplnená smernicou 96/43/ES (Ú. v. ES L 162, 1.7.1996, s. 1). [2] Ú. v. ES L 24, 30.1.1998, s. 9. [3] Ú. v. ES L 246, 21.9.1994, s. 25. Rozhodnutie naposledy zmenené a doplnené rozhodnutím 95/89/ES (Ú. v. ES L 70, 30.3.1995, s. 25). [4] Pozri prílohu I. -------------------------------------------------- PRÍLOHA I Zrušené rozhodnutia s následnými zmenami Rozhodnutie 94/621/ES | (Ú. v. ES L 246, 21.9.1994, s. 25) | Rozhodnutie 94/671/ES | (Ú. v. ES L 265, 15.10.1994, s. 62) | Rozhodnutie 94/702/ES | (Ú. v. ES L 284, 1.11.1994, s. 64) | Rozhodnutie 95/89/ES | (Ú. v. ES L 70, 30.3.1995, s. 25) | -------------------------------------------------- PRÍLOHA II Korelačná tabuľka Rozhodnutie 94/621/ES | Toto rozhodnutie | Článok 1 | Článok 1 | Článok 2 | – | – | Článok 2 | Článok 4 | Článok 3 | – | Príloha I | – | Príloha II | --------------------------------------------------